**Αναλυτική Προκήρυξη θέσης εργασίας στο Μ.Κ.Δ.Η.Φ. «Η ΓΕΦΥΡΑ»**

**του Παγχιακού Συλλόγου Ατόμων με Αναπηρία**

Το Μικτό Κέντρο Διημέρευσης-Ημερήσιας Φροντίδας για Α.με.Α. «Η Γέφυρα» του Π.Σ.Α.με.Α., στο πλαίσιο της πρόσκλησης για την υποβολή προτάσεων στο Επιχειρησιακό Πρόγραμμα «Βόρειο Αιγαίο», Άξονα Προτεραιότητας 2α « Ανάπτυξη, αξιοποίηση και αύξηση της συμμετοχής του ανθρώπινου δυναμικού στην αγορά εργασίας, ενεργός ένταξη και κοινωνική ενσωμάτωση κοινωνικά και οικονομικά ευπαθών ομάδων», ο οποίος συγχρηματοδοτείται από το Ευρωπαϊκό Κοινωνικό Ταμείο, με τίτλο « Μικτό Κέντρο Διημέρευσης Ημερήσιας Φροντίδας για Α.με.Α. «η Γέφυρα» ττου Π.Σ.Α.με.Α., προκηρύσσει την ακόλουθη εργασίας ορισμένου χρόνου συνάπτοντας σύμβαση εξαρτημένης εργασίας ή ανεξάρτητων υπηρεσιών :

|  |  |  |
| --- | --- | --- |
| ***Τίτλος Θέσης*** | ***Κωδικός Θέσης*** | ***Αριθμός Θέσεων*** |
| Εργοθεραπευτής και εν ελλείψει Λογοθεραπευτής | 02 | 1 |

Τα καθήκοντα, τα επαγγελματικά προσόντα και τα κοινωνικά κριτήρια που απαιτούνται περιγράφονται στο παράρτημα, το οποίο θα είναι αναρτημένο στην ιστοσελίδα https://amea-chios.gr/ Επίσης η περίληψη αυτής θα δημοσιευθεί σε δύο τοπικές εφημερίδες.

Παρακαλούνται οι υποψήφιοι/ες να αποστείλουν ως τις **24/3/2023** ή εντός δεκαπέντε ημερών από την πρώτη δημοσίευση της παρούσας, τα δικαιολογητικά (Βιογραφικό σημείωμα, φωτοαντίγραφο αστυνομικής ταυτότητας, φωτοαντίγραφο τίτλου σπουδών, άδεια ασκήσεως επαγγέλματος, αποδεικτικό εργασιακής εμπειρίας, βεβαίωση ανεργίας, πιστοποιητικό οικογενειακής κατάστασης, πιστοποιητικό πολυτεκνικής ιδιότητας ΑΣΠΕ, πιστοποιητικό αναπηρίας), στην ηλεκτρονική διεύθυνση **gefyra.psamea@gmail.com**, είτε με συστημένη επιστολή, με σφραγίδα ταχυδρομείου, με ευδιάκριτη την καταληκτική ημερομηνία της προκήρυξης, είτε αυτοπροσώπως στη διεύθυνση του Παγχιακού Συλλόγου Ατόμων με Αναπηρία, Δημοκρατίας 8 82100 Χίος ή στη διεύθυνση του Μικτού Κέντρου Διημέρευσης Ημερήσιας Φροντίδας «Η ΓΕΦΥΡΑ» του Παγχιακού Συλλόγου ΑμεΑ, στον Οίκο Αγάπης στο Νεχώρι. Στα δικαιολογητικά θα πρέπει να αναγράφεται ο κωδικός 02 της θέσης για την οποία δημοσιεύεται η παρούσα προκήρυξη.

Για οποιαδήποτε διευκρίνιση οι ενδιαφερόμενοι μπορούν να απευθύνονται στο τηλέφωνο 2271030388.

**Παράρτημα I: Περιγραφή των απαιτούμενων επαγγελματικών προσόντων .**

|  |  |
| --- | --- |
| Θέση Απασχόλησης | Εργοθεραπευτής και εν ελλείψει Λογοθεραπευτής 02 |
| Επαγγελματικά απαιτούμενα προσόντα | - Πτυχίο ή δίπλωμα τμήματος Εργοθεραπείας Τ.Ε.Ι. ή Α.Ε.Ι. ή άλλος αναγνωρισμένος ομότιμος τίτλος  - Άδεια ασκήσεως επαγγέλματος  - Βεβαίωση εγγραφής στον Πανελλήνιο Σύλλογο Εργοθεραπευτών  Εν ελλείψει  - Πτυχίο ή δίπλωμα τμήματος Λογοθεραπείας Τ.Ε.Ι. ή Π.Ε.Ι. ή άλλος αναγνωρισμένος ομότιμος τίτλος  - Άδεια ασκήσεως επαγγέλματος  - Βεβαίωση εγγραφής σε Συλλογικό Όργανο των Λογοπεδικών –Λογοθεραπευτών |
| Καθήκοντα θέσης Εργοθεραπευτή  Καθήκοντα θέσης Λογοθεραπευτή | -Αντιμετώπιση πτυχών απόδοσης του ωφελούμενου για την υποστήριξη της συμμετοχής σε δραστηριότητες που επηρεάζουν την υγεία, την ευεξία και την ποιότητα ζωής.  -Επιλογή και προσαρμογή του κατάλληλου ανά περίπτωση θεραπευτικού μοντέλου, μεθόδου και προσέγγισης εργοθεραπείας για τον προσδιορισμό της κατεύθυνσης της διαδικασίας παρεμβάσεων  - Εφαρμογή παρεμβάσεων για τη μεγιστοποίηση της ασφάλειας και της απόδοσης σε δραστηριότητες καθημερινής ζωής (ΔΚΖ) και σύνθετες δραστηριότητες καθημερινής ζωής (ΣΔΚΖ)   * Η πρόληψη, η αξιολόγηση, θεραπεία και επιστημονική μελέτη της ανθρώπινης επικοινωνίας και των διαταραχών που συνδέονται με αυτήν. * Είναι υπεύθυνος για την πρόληψη, την αξιολόγηση, την παρέμβαση. |

**Παράρτημα II : Κοινωνικά κριτήρια**

Η μοριοδότηση των κριτηρίων έχει ως εξής :

|  |  |
| --- | --- |
| **Κριτήρια** | **Ανάλυση κριτηρίων** |
| 1.Χρόνος ανεργίας | 200 μονάδες για 4 μήνες ανεργίας και 75 μονάδες ανά μήνα ανεργίας άνω των 4 μηνών, με ανώτατο όριο ως 12 μήνες. |
| 2. Πολύτεκνος ή τέκνο πολύτεκνης οικογένειας | 30 μονάδες για κάθε τέκνο |
| 3. Τρίτεκνος ή τέκνο τρίτεκνης οικογένειας | 20 μονάδες για κάθε τέκνο |
| 4. Ανήλικα τέκνα | 20 μονάδες για καθένα από τα δύο πρώτα τέκνα και 30 μονάδες για το τρίτο |
| 5. Γονέας ή τέκνο μονογονεϊκής οικογένειας | 30 μονάδες για κάθε τέκνο |
| 6. Εμπειρία | 5 μονάδες ανά μήνα εμπειρίας και ως 36 μήνες |
| 7. Αναπηρία υποψήφιου με ποσοστό τουλάχιστον 50% | το ποσοστό αναπηρίας πολλαπλασιάζεται με τον συντελεστή 3% |
| 8.Αναπηρία γονέα, τέκνου, αδελφού ή συζύγου | το ποσοστό αναπηρίας πολλαπλασιάζεται με τον συντελεστή 2% |
| 9. Συνέντευξη | Μέτρια, 50 μόρια  Ικανοποιητική 100 μόρια  Άριστη 250 μόρια |

Σημειώνεται ότι **η ειδικότητα**  Εργοθεραπευτής και εν ελλείψει Λογοθεραπευτής θα εργαστεί με **μερική απασχόληση**.

**Αποδεικτικό Εργασιακής Εμπειρίας**

Βεβαιώσεις ή άλλα αποδεικτικά στοιχεία του κύριου φορέα ασφαλιστικής κάλυψης (μισθολογικές καταστάσεις Ι.Κ.Α. ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα ( αποδείξεις παροχής υπηρεσιών, κλπ) η πιστοποιητικά προϋπηρεσίας.

**Θα προηγηθεί συνέντευξη των υποψηφίων πριν από την πρόσληψη.**

**Η ΠΡΟΕΔΡΟΣ ΤΟΥ Δ.Σ.**

**ΣΟΦΙΑ ΜΙΧΑΛΑ**